PARAISTEN KAUPUNKI

VANHUSNEUVOSTO 1/2022

**Aika: 18.1.2022 klo 10.00–11.05**

**Paikka: Teams**

Läsnä: Nyberg Widar puheenjohtaja

Ahlsund Christina jäsen

Brunnsberg Annika jäsen

Ginman Leif jäsen

Kronqvist-Sundström Clara jäsen

Lindqvist Yngve jäsen

Mäkeläinen Greta jäsen

Nymalm Elisabeth jäsen

Planting Ann jäsen

Salonen Markku jäsen

Åkerfelt Bertil jäsen

Knuts Åsa sihteeri

§ 1 **Kokouksen avaaminen**

Puheenjohtaja avasi kokouksen klo 10.00.

§ 2 **Kokouksen laillisuus ja koolle kutsuminen**

Puheenjohtaja totesi kokouksen laillisesti koolle kutsutuksi ja päätösvaltaiseksi.

§ 3 **Vanhustyön päällikkö Ulrika Lundberg – ajankohtaisia asioita**

Vanhustyön päällikkö ilmoitti, että tulevan sosiaali- ja terveydenhuollon uudistuksen parissa tehdään paljon työtä. Alussa ei tule näkymään suuria muutoksia, mutta varmasti hiukan myöhemmin.

Kaupunginhallitus on 17.1. nimennyt työryhmän kaupungin organisaation ja hallintosäännön muutostarpeiden kartoittamiseksi. Tämä ryhmä koostuu sekä luottamushenkilöistä että kaupungin viranhaltijoista.

Ikääntyneiden kuntoutusketju käytiin läpi.

Vanhustyön päällikkö kertoi, mitä vanhustenhuollossa tapahtuu vuonna 2022. Joitakin asioita tehdään jo ja jotkin ovat uusia. Muutamia esimerkkejä:

Ehkäisevä ja kuntouttava toiminta:

68-vuotiaiden tapaamiset, 72-vuotiaiden terveystarkastukset, kotikäynnit 80-vuotiaiden luona, huoli-ilmoitus, kotikuntoutus.

Kotihoito: Kotihoito ja kotisairaanhoito yhdistetään. Virtuaalinen kotihoito otetaan käyttöön.

Asumispalvelu: Selvitys tulevasta asumispalvelun tarpeesta on työn alla. Selvityksen arvioidaan valmistuvan kevään aikana. Vanhusneuvostoon otetaan yhteyttä tästä asiasta.

Jäsen Elisabeth Nymalm toi esille ongelman siinä, että osaa saariston palveluasunnoista käytetään henkilöstön asuntoina. Vanhustyön päällikkö totesi, että hän on tietoinen ongelmasta ja että se pyritään ratkaisemaan parhaalla mahdollisella tavalla.

§ 4 **Edellisen kokouksen pöytäkirjan tarkastaminen**

Edellisen kokouksen pöytäkirja tarkastettiin.

§ 5 **Vuoden 2021 toimintakertomus**

Toimintakertomus hyväksyttiin.

§ 6 **Vuoden 2022 toimintasuunnitelma**

Vanhusneuvosto merkitsi toimintasuunnitelmaehdotuksen tiedoksi. Ehdotusta käytetään pohjana tälle vuodelle, mutta tällä hetkellä on vaikea ennustaa, miten hyvin se toteutuu käynnissä olevan koronapandemian aikana.

§ 7 **Kunta-alueiden terveiset**

Kaikki odottavat koronapandemian päättymistä, jotta tilanne taas normalisoituisi erilaisten kokoontumisten osalta.

Jäsen Leif Ginman ilmoittaa, että Paraisilla on jäljellä noin 10 sotaveteraania. He ovat tyytyväisiä ja sanovat, että heillä ei koskaan ole ollut asiat niin hyvin kuin nyt.

Myös Sateenkaaren asukkaat ovat ilmoittaneet olevansa tyytyväisiä sekä ruokaan että asumiseen.

§ 8 **Muut asiat**

Jäsen Leif Ginman laatii seuraavaan kokoukseen listan kaupungissa tarvittavista parannuksista, joita vanhusneuvosto tulee käsittelemään.

Edellinen vanhusneuvosto sijoitti ehdotuslaatikkoja seuraaviin paikkoihin: Koivukoto, Senioritupa, geriatrinen osasto, terveyskeskuksen akuuttiosasto, Grannas, Fridhem, Sateenkaari ja Aftonro. Kuka tahansa saa jättää laatikkoihin ehdotuksia asioista, joita haluaa vanhusneuvoston käsittelevän. Puheenjohtaja on luvannut tarkastaa kaikki Paraisilla olevat laatikot, ja saaristossa asuvat jäsenet saavat tehtäväkseen tarkastaa omalla kunta-alueella olevat laatikot.

§ 9 **Seuraava kokous**

Seuraava kokous suunnitellaan pidettävän maaliskuussa.

Parainen 18.1.2022

Widar Nyberg Åsa Knuts

puheenjohtaja sihteeri